Smėlinė nakviša

Smėlinė nakviša (Oenothera oakesiana) – nakvišinių (Onagraceae) šeimos nakvišų (Oenothera) genties augalas.

Augalas – dvimetis. Stiebas su raudonais grubleliais, jo lapai siauri, lancetiški, pilksvai žali, plaukuoti. Žiedynas prieš žydėjimą palinkęs. Taurėlapiai pumpure prasiskėtę, vainiklapiai 12-18 mm ilgio ir tokio pat pločio arba nežymiai siauresni.

Žydi nuo birželio iki rugsėjo mėn. Dėžutės 25-35 mm ilgio, plaukuotos.

Auga smėlynuose. Paplitusi Lenkijoje, Čekijoje, Slovakijoje, Vokietijoje, Danijoje, Olandijoje, Ukrainoje. Lietuvoje reta.

 Galerija 

 Literatūra 
 Lietuvos TSR Flora, Lietuvos TSR mokslų akademija (dab. Lietuvos mokslų akademija), Vilnius, Mokslas, 1980, VI tomas, 303 p.

Kategorija:Nakvišiniai